**Jumătatea lipsă**

*Dunare*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Şi când târziul odihneşte

amarul unui surd crepuscul,

mă rup de coaste şi de cărnuri,

mă las în urmă, sec, minuscul…

mă-ntind alert spre în afară,

mă scurg grăbit prin răni şi sânge..

mă-ntreabă cerul dacă pot

zenituri reci a le înfrânge.

mă-îngemănez cu alte gânduri,

din alte trupuri evadate,

şi ne muşcăm, nepământesc,

urlând barbar a libertate!

...dar. dacă n-aş fi fost pământuri,

m-aş fi dorit tot sânge, os,

şi, într-a trupului celulă,

m-aş fi visat un păcătos!